
CONSILIUL LOCAL AL MUNICIPIULUI


      S I G H I Ş O A R A     

                                                H O T Ă R Â R E A    NR.  112






din 30 iunie 2011

        privind aprobarea depozitării temporare, la Depozitul de deşeuri nepericuloase al 

            Municipiului Sighişoara, a deşeurilor menajere provenite din Comuna Acăţari

            Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de aprobare a depozitării temporare, la Depozitul de deşeuri nepericuloase al  municipiului Sighişoara, a deşeurilor menajere provenite din Comuna Acăţari ;
Având în vedere prevederile Hotărârii Consiliului Local nr. 109/24.06.2010, prin care, s-a aprobat depozitarea deşeurilor menajere provenite din localităţile Acăţari şi Biertan, la Depozitul de deşeuri nepericuloase al Municipiului Sighişoara, pe o perioadă de 12 luni de la data intrării în vigoare a acestei hotarâri, fiind aprobat şi contractul de prestări servicii încheiat între părţi, care a încetat la data de 23.06.2011;

Având în vedere adresa Municipiului Sighişoara nr. 9241/3.05.2011, prin care, s-a comunicat Primăriei Acăţari, faptul că, prin Hotărârea Consiliului Local nr. 76/28.04.2011 s-a modificat art. 8 din Anexa 2 la Hotărârea Consiliului Local nr. 91/27.05.2010 privind stabilirea impozitelor şi taxelor pentru anul 2011, în sensul că, pentru depozitarea deşeurilor nepericuloase în Depozitul de deşeuri nepericuloase al Municipiului Sighişoara se stabileşte o taxă de 65 lei/tonă, respectiv 40 lei/mc;

          Având în vedere adresa Comunei Acăţari nr. 51/17.05.2011, înregistrată la Municipiul Sighişoara sub nr. 11187/26.05.2011, prin care, solicită sprijinul pentru obţinerea în continuare a aprobării de depozitare temporară a deşeurilor menajere, la Depozitul de deşeuri nepericuloase al Municipiului Sighişoara;

Având în vedere consultările care au avut loc la nivelul autorităţilor implicate în gestionarea deşeurilor, pentru găsirea unor soluţii de depozitare a deşeurilor generate de populaţia şi agenţii economici din Comuna Acăţari; 

          Având în vedere prevederile Ordonanţei de Urgenţă nr. 78/2000 privind regimul deşeurilor, cu modificările şi completările ulterioare;

Având în vedere prevederile Ordonanţei de Urgenţă nr. 195/2005 privind protecţia mediului, cu modificările şi completările ulterioare;

Având în vedere Raportul de specialitate al Compartimentului Monitorizare Servicii de Utilităţi Publice, Investiţii, Urmărire Contracte, prin care, se propune aprobarea depozitării temporare a deşeurilor menajere provenite din Comuna Acăţari, la Depozitul de deşeuri nepericuloase al Municipiului Sighişoara, pe o perioadă de 1 (un) an şi a contractului de servicii care se va încheia în acest sens, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36, alin. 2, lit. (d), alin. 6, lit. (a), pct. 14,  alin. 9, art. 45, alin. (1) si art. 115 alin. (1), lit. (b) din Legea Administraţiei Publice Locale, republicată, cu modificările şi completările ulterioare;

                                                               H O T Ă R Ă Ş T E:

Art.1. Se aprobă depozitarea temporară a deşeurilor menajere provenite din Comuna Acăţari, la Depozitul de deşeuri nepericuloase al Municipiului Sighişoara, pe o perioadă de 1 (un) an, de la data adoptării prezentei. 

Art.2. Depozitarea deşeurilor menajere, provenite din Comuna Acăţari, la Depozitul de deşeuri nepericuloase al Municipiului Sighişoara se va face numai după ce în prealabil s-a realizat sortarea acestora în staţiile de transfer, conform prevederilor legale în domeniul protecţiei mediului şi al gestionării deşeurilor.

Art.3. Se mandatează Primarul Municipiului Sighişoara cu încheierea şi semnarea contractului pentru depozitarea, la Depozitul de deşeuri nepericuloase al Municipiului Sighişoara, a deşeurilor menajere provenite din Comuna Acăţari.

Art.4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi aparatul de specialitate al acestuia.

 PRESEDINTE DE SEDINTA, 






Gall Ernő










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică

2 ex. Compartiment monitorizare servicii de utilităţi publice ;

10 ex.FA/FM

